मुंबई (कार्यालय संवाददाता)। लखनऊ सुपर जाएंट्स के कप्तान केएल राहुल ने आईपीएल में अपना एक और शतक लगा दिया। रविवार को मुंबई इंडियंय के वानखेड़े स्टेडियम में राहुल ने 62 गेंदों पर नाबाद 103 रनों की पारी खेली। मुंबई के खिलाफ सीजन में उनका यह दूसरा शतक है। इससे पहले शनिवार (16 अप्रैल) को उन्होंने 60 गेंदों पर नाबाद 103 रन बनाए थे। अपनी पारी के दौरान राहुल ने कई रिकॉर्ड बनाए।
राहुल आईपीएल में चार शतक लगाने वाले चौथे बल्लेबाज बन गए। उन्होंने जोस बटलर, शेन वॉटसन और डेविड वॉर्नर की बराबरी कर ली। आईपीएल में सबसे ज्यादा शतक लगाने का रिकॉर्ड क्रिस गेल के नाम दर्ज है। उन्होंने 6 शतक लगाए हैं। गेल के बाद दूसरे स्थान पर विराट कोहली हैं। कोहली के बल्ले से पांच शतक निकले हैं। राहुल आईपीएल में सबसे ज्यादा शतक लगाने वाले भारतीय खिलाडिय़ों में विराट के बाद दूसरे स्थान पर हैं।
रोहित शर्मा की बराबरी की
राहुल टी20 में सबसे ज्यादा शतक लगाने के मामले में रोहित शर्मा की बराबरी कर ली है। दोनों के नाम अब छह-छह शतक बन गए हैं। विराट कोहली ने पांच और सुरेश रैना ने चार शतक लगाए हैं।
कोहली, गेल और वॉर्नर को रिकॉर्ड तोड़ा
राहुल ने मुंबई इंडियंस के खिलाफ आईपीएल करियर का तीसरा शतक लगाया। लखनऊ के कप्तान एक टीम के खिलाफ सबसे ज्यादा शतक लगाने वाले खिलाड़ी बन गए। डेविड वॉर्नर ने कोलकाता नाइटराइडर्स के खिलाफ दो, क्रिस गेल ने पंजाब किंग्स के खिलाफ दो और विराट कोहली ने गुजरात लायंस के खिलाफ दो शतक लगाए हैं।